— Можа, атрымаецца міні-серыял. Але хацелася б, каб увайшла ў яго ўся п’еса. Адпаведна, малабюджэтнай такая стужка наўрад ці стане. Ужо з той прычыны, каб атрымаўся сапраўдны рэмейк: выданне другое, выпраўленае і дапоўненае. Урэшце, ёсць творы, якія шмат разоў экранізаваліся, скажам, “Гамлет”. І Купала — якраз той варыянт, калі чарговая экранізацыя не зашкодзіць і будзе актуальнай. Мне здаецца, раз на дваццаць гадоў варта здымаць Купалу па-новаму: нарасло новае пакаленне гледачоў, прыйшлі новыя рэжысёры…